Diari Oficial de la Generalitat Valenciana


Sumari del DOGV 4450, del 28-02-2003 (2003/2263)

Informació pública del programa d'actuació integrada de l'àmbit delimitat pels carrers del Marqués de Villores, Sant Antoni, Carlos Marx i avinguda de Gregorio Gea del Pla General d'Ordenació Urbana de Mislata.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2263


Organisme emissor
:   Crecimiento y Desarrollo Urbanistico, SA

Tipus de document
:   Anunci

Informació pública del programa d'actuació integrada de l'àmbit delimitat pels carrers del Marqués de Villores, Sant Antoni, Carlos Marx i avinguda de Gregorio Gea del Pla General d'Ordenació Urbana de Mislata. [2003/M2263]
  
La mercantil Crecimiento y Desarrollo Urbanístico, SA ha formulat proposta per al desenvolupament del programa d'actuació integrada de l'àmbit delimitat pels carrers del Marqués de Villores, Sant Antoni, Carlos Marx i avinguda de Gregorio Gea del Pla General d'Ordenació Urbana de Mislata, a l'empara del que es preveu en l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 novembre de 1994) amb l'objecte i característiques següents:
  
Promoure el desenvolupament urbanístic de dit àmbit, amb indicació de les obres a realitzar; programar els terminis per a la seua execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe a l'aprovar el programa, definint les seues relacions amb l'administració i propietaris afectats; i fixant les garanties i, si és procedent, les sancions per incompliment de les dites obligacions.
  
L'alternativa tècnica està constituïda per la memòria del programa d'actuació integrada, pla de reforma interior de millora de l'illa delimitada pels carrers del Marqués de Villores, Sant Antoni, Carlos Marx i avinguda de Gregorio Gea, homologació modificativa i projecte d'urbanització.
  
L'alternativa es troba protocol·litzada en la Notaria de Joaquín V. Tenas Segarra, carrer de Sant Carles, número 3 entresòl, 46221 Mislata (València), quedant sotmesa a informació pública per termini de 20 dies hàbils comptats a partir del següent a la publicació del seu anunci en el Diari Oficial de la Generalitat Valenciana. Durant aquest termini qualsevol persona podrà comparéixer en l'expressada notaria en horari d'atenció al públic, de dilluns a divendres, de 09.30 a 13.30 hores, i dimarts i dijous de 16.30 a 19.30 hores per a obtindre còpia, al seu càrrec, de l'acta de protocol·lització de l'alternativa que l'acompanya o sol·licitar la seua exhibició.
  
Així mateix, es fa constar la possibilitat de consultar en l'Ajuntament de Mislata, les actuacions derivades de la documentació dipositada en aquest i de presentar davant d'ell, per a la seua incorporació a estes, tant al·legacions com alternatives tècniques que pretenguen competir amb l'exposada al públic així com proposicions juridicoeconòmiques per a executar aquesta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al començament. L'acte d'obertura de proposicions juridicoeconòmiques no tindrà lloc fins que, una vegada finalitzat el termini per a presentar-les, s'acredite davant l'Ajuntament el previst per l'article 48.1.C) i totes les actuacions podran ser objecte de consulta i al·legació pels interessats durant els 10 dies següents al d'obertura de proposicions juridicoeconòmiques, segons estableix l'article 48.2 en relació amb l'article 46.5 de la LRAU.